Opinel er et fransk firma, der fremstiller og sælger en selvbetitlet rækk af knive med træskæfte. Virksomheden blev grundlagt i 1890 og hovedkvarteret ligger i Saint-Jean-de-Maurienne, Savoie i Frankrig. Her driver det familieejede selskab ogs et museum, der er dedikeret til knivene. Opinel sælger omkring 15 millioner knive om året. Opinelknive bliver fremstillet af både high carbon og rustfrit stål, og sidstnævnte er af stål fra Sandvik AB i Sverige. Oprindeligt blev opinelknive solt som arbejdsknive, men de er siden blevet et symbol på fransk kultur, og Pablo Picasso skulle efter sigende have brugt opinelknive til sit arbejde som skulptør. I 1989 blev "Opinel" listet i ordbogen Larousse som registreret varemærke. Den danske bonde og tv-vært Frank Erichsen, der er kendt for programmet Bonderøven, benytter bl.a. en opinelkniv, og i 2010 modtog han pisen som Årets Knivbærer af Vendsyssel Knivmagerlaug for dette.